Lav et referat af nedenstående tekst:

Tekst:
- Det lød som rumlende torden i det fjerne. Og da jorden rullede ned, lignede det flydende lava. Sådan beskriver Bente Rejnholt Lassen den oplevelse, hun fik søndag eftermiddag, da hun og hendes kæreste så et jordskred tæt ved Mårup kirkegård. - Det var faktisk ret vildt – jeg har aldrig oplevet det før, siger hun. Skredet skete under en gåtur på stranden i området med kirken, der i 2015 blev fjernet , fordi den var ved at styrte ud over kanten. - Vi havde lige snakket om, at det kunne være fedt at opleve det. På vejen ud så vi, at det dryssede ned. Vi stod og kiggede lidt, siger Bente Rejnholt Lassen og fortsætter: - På tilbagevejen kom der så et halvstort skred. Hun blev så overrasket, at hun kun nåede at tage billeder af øjeblikket. - Da jeg fik filmet det, var der allerede skredet en del jord ned. Men så skete der lidt, og det fik jeg fanget. Efterfølgende kom der et skred mere. Flere år imellem Kysten ved Lønstrup betegnes som "vigende kyst", hvor havet æder af stranden nedefra. Det resulterer i stejle skrænter. Hver år forsvinder der mellem halvanden til to meter af kysten. Det hører dog alligevel til sjældenhederne, at der falder sådan en stor luns af skrænten ned på én gang. Det siger Jesper Blom Hansen, der er skovrider med kendskab til området, hvor kun kirkegården er tilbage - og hvor efterhånden halvdelen af parkeringspladsen er "blevet spist" af vind og vand. - Ud for Mårup Kirke går der adskillige år imellem, før der sker egentlige skred, hvor der ryger et par meter af, siger han og fortsætter: - Normalt er det regn og vind, der stille og roligt slider det ned. Derfor plejer det at ske i små, næsten usynlige portioner. På en regnvejrsdag kan man se, hvordan jorden løber ned med regnvandet. Og de særlige forhold har muligvis noget med den lerholdige jord at gøre. - Lerjord kan stå mere lodret end sand. Indtil det pludselig skrider, siger Jesper Blom Hansen. Hold afstand Samtidig understreger Jesper Blom Hansen, at man skal være forsigtig, når man går ved de stejle kystskrænter. - Folk skal lade være med at gå helt ud på kanterne. Det er simpelthen farligt. Bente Rejnholt Lassen og hendes kæreste holdt sig på behørig afstand, da de så skredet nede fra stranden af, fortæller hun. - Det er utroligt, hvor meget naturens kræfter kan gøre – jeg tror ikke på, at man kan stoppe det, siger hun og understreger, at hun og kæresten holdt god afstand: - Vi ved godt, vi ikke skal gå så tæt på. Tilbage står en oplevelse, hun aldrig glemmer. - Det var næsten ikke til at komme derfra igen, fordi man tænkte: ”Kommer der mere?”

Referat:
Søndag tog naturens elementer en solid bid af skrænten tæt ved Mårup Kirke.